
[bookmark: _GoBack]POZIV KANDIDATIMA NA VREDNOVANJE TE PODRUČJA I NAČIN VREDNOVANJA PO NATJEČAJU OBJAVLJENOM 06. KOLOVOZA 2026. GODINE
Temeljem članka 11. Pravilnika o načinu i postupku zapošljavanja u Osnovnoj školi Voštarnica-Zadar, Povjerenstvo za postupak vrednovanja kandidata pri zapošljavanju upućuje poziv na vrednovanje kandidatima koji ispunjavaju formalne uvjete natječaja za navedeno radno mjesto, i koji su pravodobno dostavili potpunu i pravovaljanu dokumentaciju.

1. Kandidati za radno mjesto Učitelj/ica edukacijsko-rehabilitacijskog profila, puno radno vrijeme, 40 sati ukupnog tjednog radnog vremena, 11 izvršitelja/ica na neodređeno vrijeme, mjesto rada u sjedištu školske ustanove, a prema potrebi i izvan sjedišta školske ustanove, koji ispunjavaju formalne uvjete natječaja za navedeno radno mjesto, i koji su pravodobno dostavili potpunu i pravovaljanu dokumentaciju, pristupit će 28. kolovoza 2026. godine, usmenom vrednovanju, u multimedijalnoj sobi škole, prema slijedećim rasporedu:

1. L. L. u 09:00 sati
2. A. J. u 09:30 sati

Sukladno odredbama Pravilnika o načinu i postupku zapošljavanja u Osnovnoj školi Voštarnica - Zadar provesti će se vrednovanje kandidata.
Vrednovanje kandidata će se provesti samo usmenim vrednovanjem. 
Usmenim vrednovanjem svaki član Povjerenstva postavlja kandidatu po tri pitanja. Odgovori na svako postavljeno pitanje se vrednuju od strane članova Povjerenstva na način da svaki član Povjerenstva pojedinom kandidatu dodjeljuje od 0 do 10 bodova za odgovor na svako postavljeno pitanje. Ocjene članova Povjerenstva se zbrajaju te se kandidatu aritmetičkom sredinom na dvije decimale određuje ostvareni ukupan broj bodova na usmenom vrednovanju.
Usmenim vrednovanjem kandidat može ostvariti maksimalno 10 bodova po svakom postavljenom pitanju. Kandidati su obvezni pristupiti provjeri znanja i sposobnosti putem usmenog vrednovanja. Ako kandidat ne pristupi vrednovanju, smatra se da je povukao prijavu na natječaj.
Kandidati su dužni sa sobom imati odgovarajuću identifikacijsku ispravu (važeću osobnu iskaznicu, putovnicu ili vozačku dozvolu) na temelju koje se prije vrednovanja utvrđuje identitet kandidata.
Ako kandidat ne može dokazati identitet ili dođe nakon naznačenog vremena, neće moći pristupiti vrednovanju. Ne postoji mogućnost naknadnog vrednovanja, bez obzira na razloge koji kandidata priječe da vrednovanju pristupi u naznačeno vrijeme. Za kandidata koji ne pristupi postupku vrednovanja smatra se da je odustao od natječaja.
1. Područje vrednovanja za radno mjesto Učitelj/ica edukacijsko-rehabilitacijskog profila bit će stručno pedagoške i metodičke kompetencije.
Povjerenstvo za vrednovanje utvrđuje Konačnu rang listu kandidata prema ukupno ostvarenom broju bodova sukladno Odluci ravnateljice o načinu vrednovanja kandidata. 
Na temelju dostavljene konačne rang liste kandidata, ravnatelj od Školskog odbora traži suglasnost. 

Članovi povjerenstva za postupak vrednovanja kandidata pri zapošljavanju:
1. Irena Dukić, ravnatelj
2. Helena Kuzminski, stručni suradnik - logoped
3. Leda Rokov, stručni suradnik - pedagog 





